Oliy Liga. 18-tur “Nasaf”ning Toshkentdan yirik g‘alaba bilan qaytishidan boshlandi

Futbol bo‘yicha O‘zbekiston Oliy Ligasida 18-tur bellashuvlari “Obod” — “Nasaf” o‘yini bilan start oldi.

Uchrashuvning 12-daqiqasida Farrux Sayfiyev qarshilik futbolchilarni hisobda oldinga olib chiqdi. Ikkinchi bo‘limda “Nasaf” safiga yangi qo‘shilgan ikki nafar futbolchi muvaffaqiyat qozondi: Fozil Musayev va Dragan Cheran.
Ro‘ziqul Berdiyev ustozlik qiladigan “Nasaf” Oliy Liga ikkinchi davrasida uchta o‘yin o‘tkazib, yuz foizlik natija qayd etdi. Klub 37 ochko bilan turnir jadvalida 3-o‘rinda bormoqda. “Obod” esa hisobidagi 11 ochko bilan 16 klub orasida 15-pog‘onadan joy olgan.
18-turning qolgan o‘yinlari 13—14-avgust kunlari bo‘lib o‘tadi.
O‘zbekiston Oliy Ligasi
 18-tur uchrashuvi
 12-avgust, juma
Gollar: Farrux Sayfiyev, 12 (0:1). Fozil Musayev, 53 (0:2). Dragan Cheran 66 (0:3).
13-avgust, shanba
“Andijon” — “Qo‘qon—1912”
“Sho‘rtan” — “Metallurg”
“Paxtakor” — “Buxoro”
“Olmaliq” — “Qizilqum”
14-avgust, yakshanba
“Mash’al” — “Bunyodkor”
“Neftchi” — “Lokomotiv”
“So‘g‘diyona” — “Navbahor”